CELEX: 32022D0819
Language: da
Date: 2022-05-24 00:00:00
Title: Kommissionens gennemførelsesafgørelse (EU) 2022/819 af 24. maj 2022 om afslutning af regnskaberne for Det Forenede Kongeriges betalingsorganer vedrørende gæld som følge af udgifter finansieret af Den Europæiske Garantifond for Landbruget (EGFL) under den flerårige finansielle ramme for perioden 2014-2020 og tidligere finansielle overslag for regnskabsåret 2021 (meddelt under nummer C(2022) 3306) (Kun den engelske udgave er autentisk)

25.5.2022   
               
               
                  DA
               
               
                  Den Europæiske Unions Tidende
               
               
                  L 146/107
               
            
         KOMMISSIONENS GENNEMFØRELSESAFGØRELSE (EU) 2022/819
         af 24. maj 2022
         om afslutning af regnskaberne for Det Forenede Kongeriges betalingsorganer vedrørende gæld som følge af udgifter finansieret af Den Europæiske Garantifond for Landbruget (EGFL) under den flerårige finansielle ramme for perioden 2014-2020 og tidligere finansielle overslag for regnskabsåret 2021
         
            
               (meddelt under nummer C(2022) 3306)
            
         
         (Kun den engelske udgave er autentisk)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (1), særlig artikel 51, sammenholdt med artikel 131 og 138 i aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (»udtrædelsesaftalen«),
         efter høring af Komitéen for Landbrugsfondene, og
         ud fra følgende betragtninger:
         
                     (1)
                  
                  
                     I henhold til artikel 51 i forordning (EU) nr. 1306/2013 skal Kommissionen inden den 31. maj i året efter det pågældende regnskabsår afslutte regnskaberne for de betalingsorganer, der er omhandlet i nævnte forordnings artikel 7, på grundlag af Det Forenede Kongeriges årsregnskaber ledsaget af de oplysninger, der er nødvendige for at afslutte regnskaberne, en revisionsudtalelse om, at de fremsendte regnskaber er fuldstændige, nøjagtige og pålidelige, samt certificeringsorganernes rapporter.
                  
               
                     (2)
                  
                  
                     I henhold til udtrædelsesaftalens artikel 138, stk. 1, er Det Forenede Kongerige forpligtet til fortsat at sikre, at forvaltnings- og kontrolsystemet for anerkendelse, registrering og inddrivelse af gæld som følge af udgifter finansieret af EGFL under den flerårige finansielle ramme for perioden 2014-2020 eller tidligere finansielle overslag fungerer i overensstemmelse med artikel 54, artikel 58, stk. 1, litra e), og artikel 58, stk. 2, i forordning (EU) nr. 1306/2013.
                  
               
                     (3)
                  
                  
                     I henhold til artikel 39 i forordning (EU) nr. 1306/2013 begynder regnskabsåret for landbruget den 16. oktober i år »N-1« og slutter den 15. oktober i år »N«. Ved afslutningen af regnskaberne for regnskabsåret 2021 bør der derfor tages hensyn til Det Forenede Kongeriges anerkendelse, registrering og inddrivelse af gæld i perioden 16. oktober 2020-15. oktober 2021, jf. artikel 11, stk. 1, i Kommissionens gennemførelsesforordning (EU) nr. 908/2014 (2).
                  
               
                     (4)
                  
                  
                     Kommissionen har kontrolleret de oplysninger, som Det Forenede Kongerige har fremsendt, og har meddelt Det Forenede Kongerige resultaterne af sin kontrol sammen med de foreslåede ændringer.
                  
               
                     (5)
                  
                  
                     For Det Forenede Kongeriges betalingsorganer »Department of Agriculture, Environment and Rural Affairs«, »The Scottish Government Rural Payments and Inspections Directorate«, »Welsh Government« og »Rural Payments Agency« kan Kommissionen på grundlag af årsregnskaberne og ledsagedokumenterne træffe afgørelse om de fremsendte regnskabers fuldstændighed, nøjagtighed og pålidelighed.
                  
               
                     (6)
                  
                  
                     I henhold til artikel 54, stk. 2, i forordning (EU) nr. 1306/2013 skal Det Forenede Kongerige bære 50 % af de finansielle konsekvenser af manglende inddrivelse som følge af uregelmæssigheder, hvis inddrivelsen ikke har fundet sted inden for en frist på fire år efter datoen for tilbagebetalingsanmodningen eller otte år, hvis inddrivelsen er genstand for søgsmål ved de nationale domstole. Det Forenede Kongerige skal i henhold til artikel 54, stk. 4, i forordning (EU) nr. 1306/2013 vedlægge de årsregnskaber, som det skal forelægge Kommissionen i henhold til artikel 29 i gennemførelsesforordning (EU) nr. 908/2014, en attesteret tabel, som viser de finansielle byrder, der påhviler Det Forenede Kongerige som følge af anvendelsen af artikel 54, stk. 2, i forordning (EU) nr. 1306/2013. I gennemførelsesforordning (EU) nr. 908/2014 er der fastsat bestemmelser om Det Forenede Kongeriges forpligtelse til at indberette beløb, der skal inddrives. Bilag II til gennemførelsesforordning (EU) nr. 908/2014 indeholder den modeltabel, som Det Forenede Kongerige skal anvende til at fremlægge oplysninger om de beløb, der skal inddrives. Kommissionen skal på grundlag af de tabeller, som Det Forenede Kongerige har udfyldt, træffe afgørelse om de finansielle konsekvenser af den manglende inddrivelse af beløb, der er udbetalt som følge af uregelmæssigheder, der ligger mere end henholdsvis fire eller otte år tilbage.
                  
               
                     (7)
                  
                  
                     I henhold til artikel 54, stk. 3, i forordning (EU) nr. 1306/2013 kan Det Forenede Kongerige i behørigt begrundede tilfælde beslutte ikke at fortsætte inddrivelsen. En sådan beslutning kan kun træffes, hvis de allerede påløbne og de yderligere forventede udgifter til inddrivelse tilsammen er større end det beløb, der skal inddrives, eller hvis inddrivelse ikke er mulig, fordi debitor eller de personer, der er juridisk ansvarlige for uregelmæssigheden, er insolvente, hvilket skal være konstateret og anerkendt i henhold til den pågældende medlemsstats lovgivning. Hvis beslutningen er truffet inden for en frist på fire år efter datoen for tilbagebetalingsanmodningen eller otte år, hvis inddrivelsen er genstand for søgsmål ved de nationale domstole, bæres de finansielle konsekvenser af den manglende inddrivelse fuldt ud af EU-budgettet. De beløb, for hvilke Det Forenede Kongerige har besluttet ikke at fortsætte inddrivelse, samt begrundelsen for beslutningen herom, fremgår af den oversigt, der er omhandlet i artikel 54, stk. 4, i nævnte forordning sammenholdt med artikel 102, stk. 1, første afsnit, litra c), nr. iv), i nævnte forordning. Sådanne beløb skal derfor ikke afholdes af Det Forenede Kongerige, men finansieres over EU-budgettet.
                  
               
                     (8)
                  
                  
                     I henhold til artikel 51 i forordning (EU) nr. 1306/2013 foregriber nærværende afgørelse ikke eventuelle senere afgørelser, som Kommissionen træffer om udelukkelse fra EU-finansiering af udgifter, der ikke er afholdt i overensstemmelse med EU-reglerne —
                  
               VEDTAGET DENNE AFGØRELSE:
         
            Artikel 1
            Regnskaberne for Det Forenede Kongeriges betalingsorganer »Department of Agriculture, Environment and Rural Affairs«, »The Scottish Government Rural Payments and Inspections Directorate«, »Welsh Government« og »Rural Payments Agency« afsluttes hermed i overensstemmelse med artikel 54, artikel 58, stk. 1, litra e), og artikel 58, stk. 2, i forordning (EU) nr. 1306/2013 for regnskabsåret 2021 for så vidt angår gæld som følge af udgifter finansieret af Den Europæiske Garantifond for Landbruget (EGFL) under den flerårige finansielle ramme for perioden 2014-2020 og tidligere finansielle overslag
            De beløb, der skal tilbagebetales af eller udbetales til Det Forenede Kongerige i henhold til denne afgørelse, herunder dem, der følger af anvendelsen af artikel 54, stk. 2, i forordning (EU) nr. 1306/2013, er angivet i bilaget til denne afgørelse.
         
         
            Artikel 2
            Denne afgørelse foregriber ikke senere afgørelser om efterprøvende regnskabsafslutning, som Kommissionen vedtager i henhold til artikel 52 i forordning (EU) nr. 1306/2013 om udelukkelse fra EU-finansiering af udgifter, der ikke er afholdt i overensstemmelse med EU-bestemmelserne.
         
         
            Artikel 3
            Denne afgørelse er rettet til Det Forenede Kongerige Storbritannien og Nordirland.
         
         
            Udfærdiget i Bruxelles, den 24. maj 2022.
            
               
                  På Kommissionens vegne
               
               Janusz WOJCIECHOWSKI
               
                  Medlem af Kommissionen
               
            
         
         
            (1)  EUT L 347 af 20.12.2013, s. 549.
         
            (2)  Kommissionens gennemførelsesforordning (EU) nr. 908/2014 af 6. august 2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår betalingsorganer og andre organer, økonomisk forvaltning, regnskabsafslutning, regler om kontroller, sikkerhedsstillelse og åbenhed (EUT L 255 af 28.8.2014, s. 59).
      
      
         
            BILAG
            
               Afslutning af betalingsorganernes regnskaber
            
            
               Regnskabsåret 2021 — EGFL
            
            
               Beløb, der skal tilbagebetales af eller udbetales til Det Forenede Kongerige
            
            
                         
                     
                     
                         
                     
                     
                        2021 — Udgifter/formålsbestemte indtægter for de betalingsorganer, hvis regnskaber
                     
                     
                        I alt a + b
                     
                     
                        Beløb, der i henhold til artikel 54, stk. 2, i forordning (EU) nr. 1306/2013 skal betales tilbage vedrørende EGFL
                     
                     
                        I alt
                     
                     
                        Beløb, der skal tilbagebetales af (–) eller udbetales til (+) Det Forenede Kongerige 1)
                     
                  
                        afsluttes
                     
                     
                        udskilles
                     
                  
                        = udgifter/formålsbestemte indtægter anmeldt i den årlige anmeldelse
                     
                     
                        = samlede udgifter/formålsbestemte indtægter anmeldt i de månedlige anmeldelser
                     
                  
                         
                     
                     
                         
                     
                     
                        a
                     
                     
                        b
                     
                     
                        c=a+b
                     
                     
                        d
                     
                     
                        e=c+d
                     
                     
                        f=e
                     
                  
                        UK
                     
                     
                        GBP
                     
                     
                        0,00 
                     
                     
                        0,00 
                     
                     
                        0,00 
                     
                     
                        -23 104,12 
                     
                     
                        -23 104,12 
                     
                     
                        -23 104,12 
                     
                  
                        UK
                     
                     
                        EUR
                     
                     
                        -2 397 512,90 
                     
                     
                        0,00 
                     
                     
                        -2 397 512,90 
                     
                     
                        0,00 
                     
                     
                        -2 397 512,90 
                     
                     
                        -2 397 512,90 
                     
                  
               
            
                         
                     
                     
                         
                     
                     
                        Udgifter 2)
                     
                     
                        Formålsbestemte indtægter 2)
                     
                     
                        Artikel 54, stk. 2 (=d)
                     
                     
                        I alt (=f)
                     
                  
                        08 02 06 01
                     
                     
                        6200
                     
                     
                        6200
                     
                  
                        g
                     
                     
                        h
                     
                     
                        i
                     
                     
                        j=g+h+i
                     
                  
                        UK
                     
                     
                        GBP
                     
                     
                        0,00 
                     
                     
                        0,00 
                     
                     
                        -23 104,12 
                     
                     
                        -23 104,12 
                     
                  
                        UK
                     
                     
                        EUR
                     
                     
                        0,00 
                     
                     
                        -2 397 512,90 
                     
                     
                        0,00 
                     
                     
                        -2 397 512,90 
                     
                  
                        1)
                     
                     
                        Ved beregningen af det beløb, der skal tilbagebetales af eller udbetales til Det Forenede Kongerige, er det beløb, der tages i betragtning, enten de samlede udgifter i den årlige anmeldelse, der afsluttes (kolonne a), eller de samlede udgifter, der er meddelt i de månedlige anmeldelser, som udskilles (kolonne b). Vekselkurs, der skal anvendes: artikel 11, stk. 1, første afsnit, andet punktum, i Kommissionens delegerede forordning (EU) nr. 907/2014.
                     
                  
                        2)
                     
                     
                        Budgetpost 08 02 06 01 opdeles i negative korrektioner, der bliver formålsbestemte indtægter under budgetpost 62 00, og positive korrektioner til fordel for Det Forenede Kongerige, der nu opføres på udgiftssiden af budgetpost 08 02 06 01, jf. artikel 43 i forordning (EU) nr. 1306/2013.
                     
                  
                        NB:
                     
                     
                        Budgetkontoplan 2022: 08 02 06 01, 62 00